sumiciu en Escontra l’espoliu colonial: por una tarifa llétrica asturiana.Escontra l’espoliu colonial: por una tarifa llétrica asturiana. « Llar -> 867 km en La mocedá asturiano: tan emigrante en Madrid como en Londres.Escontra’l secuestru de la #SeleiciónAsturiana « Llar -> 867 km en Hestoria d’un viaxe a les coraes del fútbol. Real Uviéu, 2001-2012.Moiso. en ¿Príncipes d’Asturies? ¿Premios Principiegos? ¿Quién lo decidió?Irene en La mocedá asturiano: tan emigrante en Madrid como en Londres.
#000001
Un sábadu al añu n’Asturies
La mio firma en Naguando na RPA
Escontra l’espoliu colonial: por una tarifa llétrica asturiana.
¿Qué se ta xugando Catalunya y los pueblos del estáu’l 27-S?
Esquierda soberanista asturiana: ¿Qué facer? Autocrítica, autocrítica, altor de mires y más autocrítica.
#000002
asturies independentismu socialismu izquierda esquierda soberanista soberanía una andecha bloque fai eleiciones
banksy shepard obey gift shop exit artivismu
#000003
25 de marzu, la bola extra non aprovechada.
#000004
No que cinca a la llingua asturiana el bagaxe ye ridículu, inexistente, escosu. Redúzse a un par de xestos del conseyeru Vallaure por falar en comparecencies n’asturianu y gallego-asturiano y yá ta. Nin plan de normalización (nin perres pa la promoción), nin avances toponímicos, nin cambiu na imaxe corporativa del gobiernu, nin defensa de los derechos llingüísticos per nenyuri. Un mocáu nel focicu d’esa parte mínima del asturianismu que s’echó en manes de FAC esperando avances nesti sen que nin se dieron, nin s’intentaron, nin se plantegaron. ¡Y mientres, en Madrid, pautando con UPyD pa da-yos un grupu parllamentariu! El probe Xovellanos revuélvese na so tumba.
#000012
Lo que más llama l’atención ye que la mayoría de los ataques a Cascos per parte, sobremanera, de la “izquierda plural del PSOE-IU” nun inciden na so condición de neocón privatizador y “lliberal” (de los malos). Ye chocante la campaña de los xestores del réxime anterior por confrontar con una supuesta vocación asturianista de FAC que como yá se dixo nesti artículu y como queda amosao colos sos “llogros”, nin hai nin se ve per nengún llau. Si la polémica del día yera’l Niemeyer, la “izquierda plural” arremetía escontra l’Arte Asturianu. El nuestru prerrománicu, espresión artística única nel mundu y esclusiva d’Asturies que ta nel más total abandonu como munchu del patrimoniu hestóricu, sobremanera si esti ye “diferencial”, yera asina emplegáu como sacu de boxéu. Si’l tema del momentu yera’l FICXixón la consigna yera’l facer de menos lo asturiano emplegando pa ello “la madreña, la boina y la montera picona” como supuestos complementos “chic” de la tribu urbana de los FACkers. ¿Ye la posibilidá de qu’heba un asturianismu real na Xunta Xeneral de lo que tantu mieu tienen PSOE-IU y PP? ¿Pa eso solfaten el protorrexonalismu casposu de FAC? ¿Pa que nun surda y xorrezca un asturianismu o nacionalismu asturianu nel futuru?.
#000014
L’asturianismu, nacionalismu o soberanismu, quedaba asina ente la espada y la paré: cola necesidá de criticar mui duramente’l malgobiernu de FAC pero ensin cayer nel antiasturianismu radical del que PSOE-IU y PP ficieron gala p’atacar a Cascos. Dábase un escenariu desconocíu, nuevu, nel que nun se podía tar de nenguna manera con FAC nin tampoco colos cosmopaletos que llamaben “aldeanos” a FAC poles sos polítiques, too ello ensin un movimientu con autonomía política plena pa desendolcar les sos propies movilizaciones más alló de les llingüístiques. Y nesti tarrén enllamuergáu hébolos que nun fueron quién a caltener esa equidistancia ideolóxica necesaria na crítica, averándose peligrosamente al discursu FAC o faciendo’l caldu gordo a la “izquierda plural” a costa de la dignidá de la nuesa cultura, hestoria y llingua. Eso sí, tamién hai que dicir qu’afortunadamente, artículos como los de Faustino Zapico o Pablo Rodríguez Alonso dexaben mui a les clares cuálu yera’l puntu de vista necesariu dende esta redolada ideolóxica del nacionalismu d’esquierda asturianu. Y menos mal.
#000015
La coordinación del nacionalismu asturianu, cada vegada más necesaria pero tamién cada vegada más cerca
#000016
A la fin, nesta cita, tenemos dos candidatures otra vegada bien asemeyaes na ideoloxía de les sos militancies y del so eleutoráu. Nel mes de febreru, tres de la convocatoria d’eleiciones pal 25 de marzu, un grupu de persones vinculaes al nacionalismu y asturianismu cultural y políticu asoleyó una carta abierta al asturianismu, nacionalismu, movimientos sociales y a tola sociedá asturiana. Nesta carta apaecía xente, ente otros, visiblemente vinculao anguaño y antaño a organizaciones como Unidá Nacionalista Asturiana, Izquierda Asturiana y a Andecha Astur, asina como persones d’altor simbólicu pa nós como Ambás y Xune Elipe. Nel manifiestu afalábase a la construcción d’una coalición eleutoral d’urxencia ente Bloque por Asturies, UNA y Andecha Astur. Estos movimientos, xunto a otros más en clave interna, paecíen abrir más que nunca les posibilidaes pa una candidatura conxunta que munchos afalábemos, afalamos y vamos siguir afalando y alendando.
#000019